als_Latn dik_Latn sag_Latn
Kryetari i Partisë Kristian Demokrate, Mark Frroku, deputet i Kuvendit të Shqipërisë, komenton vizitën e kryeministrit Edi Rama në Serbi. “Dua të vlerësoj qëndrimin e kryeministrit të Shqipërisë, z. Edi Rama, të mbajtur sot gjatë vizitës së zhvilluar në Beograd. Në mënyrë të matur, me parime dhe norma evropiane, Rama përfaqësoi në mënyrë serioze dhe dinjitoze Shqipërinë. Një akt i tillë nuk ka ndodhur në këto 23 vjet nga klasa politike shqiptare”, u shpreh Frroku.
Sipas tij, Serbia është një fqinj i yni, me të cilin kemi probleme të forta historike, por sheshimi i tyre të bëhet atëherë kur shtetet e Ballkanit të jenë në BE. “Zgjidhja mbetet respektimi i vlerave dhe standardeve të familjes evropiane, të cilat i dëshmoi sot më së miri kryeministri i Shqipërisë”, theksoi Frroku.
als_Latn als_Latn